**Ministru kabineta noteikumu “Grozījums Ministru kabineta 2013. gada 5. marta noteikumos Nr. 122 “Noteikumi par izraidīto ārzemnieku un ieceļošanas aizliegumu reģistru”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Ministru kabineta noteikumu projekts “Grozījums Ministru kabineta 2013. gada 5. marta noteikumos Nr. 122 “Noteikumi par izraidīto ārzemnieku un ieceļošanas aizliegumu reģistru”” ir izstrādāts, lai nacionālajā tiesību aktā nodrošinātu tiesisko regulējumu Eiropas Parlamenta un Padomes regulas (EK) Nr.1987/2006 “Par otrās paaudzes Šengenas informācijas sistēmas (SIS II) izveidi, darbību un izmantošanu” 20. panta 2. punkta “f” apakšpunktā un 24. pantā, Eiropas Parlamenta un Padomes lēmuma 2007/533/TI “Par otrās paaudzes Šengenas informācijas sistēmas (SIS II) izveidi, darbību un izmantošanu” 14. apsvērumā, 20. panta 2. punkta “f” apakšpunktā un 36. panta 1. punktā noteiktā nosacījuma, kas nosaka personas, kurai ir noteikts ieceļošanas vai uzturēšanās liegums Šengenas līguma dalībvalstu teritorijā, pirkstu nospiedumu iekļaušanu Šengenas informācijas sistēmā, izpildei. Noteikumu projekts tādējādi nosaka, ka Vienotās migrācijas informācijas sistēmas Izraidāmo ārzemnieku un ieceļošanas aizliegumu reģistrā tiek iekļauti arī personas pirkstu nospiedumi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes regulas (EK) Nr.1987/2006 “Par otrās paaudzes Šengenas informācijas sistēmas (SIS II) izveidi, darbību un izmantošanu” (turpmāk – Regula 1987/2006) 20. panta 2. punkta “f” apakšpunkts un 24. pants, Eiropas Parlamenta un Padomes lēmuma 2007/533/TI “Par otrās paaudzes Šengenas informācijas sistēmas (SIS II) izveidi, darbību un izmantošanu” (turpmāk – Padomes Lēmums 2007/533/TI) 14. apsvērums, 20. panta 2. punkta “f” apakšpunkts un 36. panta 1. punkts, Imigrācijas likuma 3.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekšlietu ministrija Solidaritātes un migrācijas plūsmu pārvaldīšanas programmas Eiropas Atgriešanās fonda 2008.-2013.gada programmas  ietvaros tika izveidots  Izraidīto ārzemnieku un ieceļošanas aizliegumu reģistrs (turpmāk – Reģistrs), kas ir Vienotās migrācijas informācijas sistēmas apakšsistēma. Reģistrā atbilstoši Ministru kabineta 2013. gada 5. marta noteikumos Nr. 122 “Noteikumi par izraidīto ārzemnieku un ieceļošanas aizliegumu reģistru” noteiktajam iekļauj šajos noteikumos noteiktajā apjomā ziņas par ārzemniekiem, kuriem noteikts ieceļošanas aizliegums Latvijas Republikā un Šengenas līguma dalībvalstu teritorijā, kā arī informāciju par ārzemniekiem, uz kuriem attiecināma Imigrācijas likumā noteiktā izraidīšanas procedūra. Saskaņā ar Šengenas informācijas sistēmas darbības likumā noteikto, kad attiecībā uz ārzemnieku ir pieņemts lēmums iekļaut to ārzemnieku sarakstā, kuriem ieceļošana Latvijas Republikā ir aizliegta, katrā atsevišķā gadījumā tiek izvērtēts, vai ir pamats pieņemt lēmumu iekļaut ziņojumu Šengenas informācijas sistēmā (turpmāk - SIS II), lai liegtu ārzemnieka ieceļošanu un uzturēšanos Šengenas līguma dalībvalstu teritorijā. Reģistra izstrādes laikā tika izveidota starpsistēmu saskarne un ziņojumi tiek nodoti trauksmes paziņojumu veidā no Reģistra uz Nacionālās Šengenas informācijas sistēmas moduli „Nacionālā paziņojumu vadības sistēma” (turpmāk – NPVS), kas nodrošina ievadītās informācijas nosūtīšanu SIRENE Latvijas birojam izvērtēšanai, vai ziņojuma iekļaušana sistēmā atbilst sistēmas darbību regulējošo normatīvo aktu, iekaitot Regulas 1987/2006 un Padomes Lēmuma 2007/533/TI prasībām un ziņojuma iekļaušanas SIS II apstiprināšanai. Reģistra mērķis ir nodrošināt kvalitatīvu datu uzkrāšanu un apstrādi par visiem izraidītajiem vai izraidāmajiem ārzemniekiem, kuri Latvijas Republikā uzturas nelikumīgi, sākot no pārkāpuma konstatēšana brīža līdz izbraukšanas rīkojuma vai lēmuma par piespiedu izraidīšanu izpildei, kā arī kalpo kā vienots statistikas avots. Reģistrs ieviests ar 2015.gada 1.jūliju.Vienlaikus Regulas 1987/2006 20.panta 2.punkta “f” apakšpunktā ir noteikts, ka SIS II atbilstoši šīs regulas 24.pantā noteiktajam iekļauj personas pirkstu nospiedumus, arī no Padomes Lēmuma 2007/533/TI 14.apsvērumā, 20.panta 2.punkta “f” apakšpunktā un 36.panta 1.punktā noteiktā regulējuma izriet, ka ar  SIS II vajadzētu būt iespējai apstrādāt biometriskos datus, lai palīdzētu ticami identificēt attiecīgas personas.Taču minētā datu kategorija, proti, pirkstu nospiedumi, līdz šim nav bijusi iekļauta Ministru kabineta 2013. gada 5. marta noteikumos Nr. 122 “Noteikumi par izraidīto ārzemnieku un ieceļošanas aizliegumu reģistru”. Arī Eiropas Savienības Padome 2019. gada 28. janvārī, pieņemot Padomes Īstenošanas lēmumu, kurā izklāsta ieteikumus par to trūkumu novēršanu, kas konstatēti 2018. gada izvērtēšanā par to, kā Latvija piemēro Šengenas *acquis* Šengenas Informācijas sistēmas jomā, Padomes Īstenošanas lēmuma pielikumā ieteikumu 1. punktā ir ieteikusi, ka Latvijai būtu jāievieš tehnisks rīks vai skaidra procedūra, kas nodrošinātu, ka pirkstu nospiedumi tiek ievadīti visos gadījumos, ja tie ir pieejami, saskaņā ar 20. pantu, to lasot saistībā ar 23. panta 2. punktu Regulā 1987/2006 un Padomes Lēmumā 2007/533/TI.Tādējādi noteikumu projekts “Grozījums Ministru kabineta 2013. gada 5. marta noteikumos Nr. 122 “Noteikumi par izraidīto ārzemnieku un ieceļošanas aizliegumu reģistru”” ir izstrādāts, lai, ievērojot Regulas 1987/2006 20. panta 2.punkta “f” apakšpunktā un 24. pantā noteikto, un Padomes Lēmumam 2007/533/TI 14. apsvērumā, 20. panta 2. punkta “f” apakšpunktā un 36. panta 1. punktā noteikto, attiecīgajā nacionālajā tiesību aktā, proti, Ministru kabineta 2013. gada 5. marta noteikumos Nr. 122 “Noteikumi par izraidīto ārzemnieku un ieceļošanas aizliegumu reģistru”, nodrošinātu tiesisko regulējumu iepriekš minētajos Eiropas savienības tiesību aktos noteiktā nosacījuma izpildei.Noteikumu projekts ir izstrādāts, ievērojot Imigrācijas likuma 3. panta trešo daļu, saskaņā ar ko savu funkciju veikšanai Pilsonības un migrācijas lietu pārvalde un Valsts robežsardze veido un uztur elektroniskas informācijas sistēmas, kurās iekļaujamās informācijas apjomu un izmantošanas kārtību nosaka Ministru kabinets. Saskaņā ar Ministru kabineta 2006. gada 3. oktobra noteikumu Nr.811 “Pilsonības un migrācijas lietu pārvaldes nolikums” 2.1.apakšpunktu Pilsonības un migrācijas lietu pārvalde īsteno valsts migrācijas un patvēruma politiku.Līdz ar to, līdztekus Padomes Lēmumā 2007/533/TI noteiktajam mērķim, proti, attiecīgā datu apstrāde nepieciešama, lai varētu ticami identificēt personas, arī Imigrācijas likumā ir noteikts personas datu apstrādes mērķis – ārzemnieku ieceļošanas un uzturēšanās Latvijas Republikā dokumentēšana un kontrole.Savukārt Imigrācijas likuma 61.1 panta ceturtajā daļā noteikts, ka to ārzemnieku sarakstu, kuriem ieceļošana Latvijas Republikā ir aizliegta, uztur un aktualizē Ministru kabineta noteiktajā kārtībā. Ņemot vērā minēto, ir precīzi noteikts, ka noteikumu projektā norādīto datu apstrāde nepieciešama pārzinim likumā noteikto pienākumu veikšanai.Noteikumu projektā noteikto datu iekļaušana Reģistrā tiks īstenota ar Patvēruma, migrācijas un integrācijas fonda 2014.-2020.gada programmas projekta Nr. PMLP/PMIF/2018/4 “Atgriešanas procesa pilnveidošana un atbalstošo informācijas sistēmu attīstība” ietvaros nodrošinātajiem tehniskajiem rīkiem.  |
| 3. | Projekta izstrādē iesaistītās institūcijas un publiskas personas kapitālsabiedrības | Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz ārzemniekiem, kuriem noteikts ieceļošanas aizliegums Latvijas Republikā un Šengenas teritorijā, kā arī ārzemniekiem, uz kuriem attiecas Imigrācijas likumā noteiktā izraidīšanas procedūra. Precīzi noteikt personu skaitu nav iespējams. Savukārt 2018. gadā tika izsniegti 1278 izbraukšanas rīkojumi un tika pieņemti 107 lēmumi par personas piespiedu izraidīšanu; 2019. gadā – 1536 izbraukšanas rīkojumi un 65 lēmumi par personas piespiedu izraidīšanu; 2020. gada pirmajā pusgadā – 504 izbraukšanas rīkojumi un 27 lēmumi par personas piespiedu izraidīšanu. Ministru kabineta noteikumu projektā noteiktais regulējums ietekmē Pilsonības un migrācijas lietu pārvaldes amatpersonas, kurām, ievērojot Pilsonības un migrācijas lietu pārvaldes veicamās funkcijas un uzdevumus, amata aprakstos ir noteikta kompetence ievadīt attiecīgās ziņas Reģistrā.  |
| 2. | Tiesiskā regulējuma ietekme uz tautsaimniecību un administratīvo slogu | Tā kā ar Ministru kabineta noteikumu projekta regulējumu ir noteikta papildu datu kategorija, kas ir iekļaujama Reģistrā, secināms, ka iepriekš minētajām amatpersonām administratīvais slogs pieaug. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes regulas (EK) Nr.1987/2006 “Par otrās paaudzes Šengenas informācijas sistēmas (SIS II) izveidi, darbību un izmantošanu” 20. panta 2. punkta “f” apakšpunkts un 24. pants, Eiropas Parlamenta un Padomes lēmuma 2007/533/TI “Par otrās paaudzes Šengenas informācijas sistēmas (SIS II) izveidi, darbību un izmantošanu” 14. apsvērums, 20. panta 2. punkta “f” apakšpunkts un 36. panta 1. punkts. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes regulas (EK) Nr.1987/2006 “Par otrās paaudzes Šengenas informācijas sistēmas (SIS II) izveidi, darbību un izmantošanu” 20. panta 2. punkta “f” apakšpunkts un 24. pants, Eiropas Parlamenta un Padomes lēmuma 2007/533/TI “Par otrās paaudzes Šengenas informācijas sistēmas (SIS II) izveidi, darbību un izmantošanu” 14. apsvērums, 20. panta 2. punkta “f” apakšpunkts un 36. panta 1. punkts. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 1987/2006 20. panta 2. punkta “f” apakšpunkts | Noteikumu projekta 1.punkts  | Atbilst pilnībā | Neparedz stingrākas prasības  |
| Regulas 1987/2006 24.pants | Noteikumuprojekta1.punkts | Atbilst pilnībā | Neparedz stingrākas prasības |
| Padomes Lēmuma 2007/533/TI 14. apsvērums | Noteikumu projekta1.punkts | Atbilst pilnībā | Neparedz stingrākas prasības |
| Padomes Lēmuma 2007/533/TI 20. panta 2. punkta “f” apakšpunkts | Noteikumu projekta1.punkts | Atbilst pilnībā | Neparedz stingrākas prasības |
| Padomes Lēmuma 2007/533/TI 36. panta 1. punkts | Noteikumu projekta 1.punkts | Atbilst pilnībā | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu informēta sabiedrība, informāciju publicējot Iekšlietu ministrijas un Pilsonības un migrācijas lietu pārvaldes tīmekļa vietnēs. |
| 2. | Sabiedrības līdzdalība projekta izstrādē | Projekts 2020.gada \_\_.\_\_\_\_\_\_\_\_ publicēts Pilsonības un migrācijas lietu pārvaldes tīmekļa vietnē. Sabiedrībai viedokli iespējams iesniegt līdz 2020.gada \_\_.\_\_\_\_\_\_\_\_. |
| 3. | Sabiedrības līdzdalības rezultāti | Par projektu komentāri \_\_\_\_\_\_\_\_\_. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

I.Vorpa 67219514

ina.vorpa@pmlp.gov.lv